Projektas

LIETUVOS RESPUBLIKOS ŽEMĖS ŪKIO MINISTRAS

ĮSAKYMAS

DĖL 2021 metų pereinamojo laikotarpio nacionalinės paramos už pasėlius IR ŪKINIUS GYVŪNUS MOKĖJIMO

2021 m. Nr. 3D-

Vilnius

Vadovaudamasis 2013 m. gruodžio 17 d. Europos Parlamento ir Tarybos reglamento (ES) Nr. 1307/2013, kuriuo nustatomos pagal bendros žemės ūkio politikos paramos sistemas ūkininkams skiriamų tiesioginių išmokų taisyklės ir panaikinami Tarybos reglamentas (EB) Nr. 637/2008 ir Tarybos reglamentas (EB) Nr. 73/2009, su paskutiniais pakeitimais, padarytais 2021 m. balandžio 15 d. Komisijos deleguotuoju reglamentu (ES) 2021/1017, 37 straipsnio 4 dalimi, Lietuvos Respublikos Vyriausybės 2021 m. liepos 28 d. nutarimu Nr. 598 „Dėl 2021 metų pereinamojo laikotarpio nacionalinės paramos“, atsižvelgdamas į Paramos už žemės ūkio naudmenas ir kitus plotus bei gyvulius paraiškos ir tiesioginių išmokų administravimo bei kontrolės taisykles, patvirtintas Lietuvos Respublikos žemės ūkio ministro 2015 m. gruodžio 4 d. įsakymu Nr. 3D-897 „Dėl Paramos už žemės ūkio naudmenas ir kitus plotus bei gyvulius paraiškos ir tiesioginių išmokų administravimo bei kontrolės taisyklių patvirtinimo“, Pereinamojo laikotarpio nacionalinės paramos už karves žindenes ir telyčias mokėjimo taisyklių, patvirtintų Lietuvos Respublikos žemės ūkio ministro 2007 m. rugpjūčio 16 d. įsakymu Nr. 3D-383 „Dėl Pereinamojo laikotarpio nacionalinės paramos už karves žindenes ir telyčias mokėjimo taisyklių patvirtinimo“, 8 punktą, Pereinamojo laikotarpio nacionalinės paramos už ėriavedes mokėjimo taisyklių, patvirtintų Lietuvos Respublikos žemės ūkio ministro 2012 m. liepos 4 d. įsakymu Nr. 3D-554 „Dėl Pereinamojo laikotarpio nacionalinės paramos už ėriavedes mokėjimo taisyklių patvirtinimo“, 7 punktą, Pereinamojo laikotarpio nacionalinės paramos specialiųjų išmokų už bulius nuo 2014 metų skyrimo taisyklių, patvirtintų Lietuvos Respublikos žemės ūkio ministro 2014 m. spalio 21 d. įsakymu Nr. 3D-771 „Dėl Pereinamojo laikotarpio nacionalinės paramos specialiųjų išmokų už bulius nuo 2014 metų skyrimo taisyklių patvirtinimo“, 5 punktą:

1. T v i r t i n u 2021 metų pereinamojo laikotarpio nacionalinės paramos už pasėlius ir ūkinius gyvūnus išmokų dydžių suvestinę (pridedama).

2. N u s t a t a u, kad:

2.1. atsietoji pereinamojo laikotarpio nacionalinė parama už baltyminius augalus skiriama 2021 metais žemės ūkio naudmenas deklaravusiam pareiškėjui už jo 2011 metais deklaruotus ir 2011 metų susietosios papildomos nacionalinės tiesioginės išmokos už baltyminių augalų pasėlius teikimo reikalavimus atitikusius plotus;

2.2. žemės ūkio valdos perdavimo ar paveldėjimo atveju valdos perėmėjui ar paveldėtojui pereina ir atsietoji pereinamojo laikotarpio nacionalinė parama, kuri mokama už 2011 metų susietosios papildomos nacionalinės tiesioginės išmokos už baltyminių augalų pasėlius teikimo reikalavimus atitikusius plotus perimtoje ar paveldėtoje žemės ūkio valdoje.

3. N u r o d a u, kad Nacionalinė mokėjimo agentūra prie Žemės ūkio ministerijos:

3.1. pagal iš VĮ Žemės ūkio informacijos ir kaimo verslo centro elektroniniu būdu perduotus duomenis ir suvestines apskaičiuoja kiekvienam pareiškėjui ir (arba) ūkinių gyvūnų laikytojui skiriamos pereinamojo laikotarpio nacionalinės paramos sumą už 2021 metus;

3.2. 2021 metų pereinamojo laikotarpio nacionalinės paramos lėšas už pasėlius ir ūkinius gyvūnus užsako ir išmoka Lėšų Europos Sąjungos žemės ūkio fondų ir Europos Sąjungos žuvininkystės fondų priemonėms įgyvendinti išmokėjimo ir gavimo iš Europos Komisijos taisyklių, patvirtintų Lietuvos Respublikos žemės ūkio ministro 2006 m. spalio 17 d. įsakymu Nr. 3D-403 „Dėl Lėšų Europos Sąjungos žemės ūkio fondų ir Europos Sąjungos žuvininkystės fondų priemonėms įgyvendinti išmokėjimo ir gavimo iš Europos Komisijos taisyklių patvirtinimo“, nustatyta tvarka.

Žemės ūkio ministras

Patvirtinta

Lietuvos Respublikos žemės ūkio ministro

2021 m. įsakymu Nr. 3D-

2021 metų PEREINAMOJO LAIKOTARPIO NACIONALINĖS PARAMOS už pasėlius IR ūkinius gyvūnus IŠMOKŲ dydžių suvestinė

1.	AUGALININKYSTĖS SEKTORIUS	Išmokos dydis
1.1.	Atsietoji pereinamojo laikotarpio nacionalinės paramos išmoka už baltyminius augalus	23,40 Eur už ha
2.	GYVULININKYSTĖS SEKTORIUs
2.1.	Pereinamojo laikotarpio nacionalinės paramos specialioji išmoka už bulius	212,00 Eur už vnt.
2.2.	Pereinamojo laikotarpio nacionalinės paramos išmoka už karves žindenes ir telyčias	111,00 Eur už vnt.
2.3.	Pereinamojo laikotarpio nacionalinės paramos išmoka už ėriavedes	3,22 Eur už vnt.

_____________________